Publication: Magyar Közlöny
Issue: MK-2004-106 (Year: 2004, Number: 106)
Era: 2004-2010
Section: rendjérõl szóló 26/2001. (VII. 27.) OM rendelet (a továbbiakban: Rendelet) 7. §-a helyébe a következõ rendelkezés lép:
Paragraph Index: 662

(2) A Rendelet 37. §-a a következõ (2)–(4) bekezdéssel egészül ki, ezzel egyidejûleg az eredeti (2)–(8) bekezdés megjelölése (5)–(11) bekezdésre változik: „(2) A vizsgázó kérésére a bizonyítvány kiadásával egyidejûleg, vagy azt követõen magyar, angol, német vagy francia nyelven kiállított szakmai bizonyítvány kiegészítõlapot (a továbbiakban: bizonyítvány kiegészítõlap) kell a vizsgaszervezõ vezetõjének kiadnia, amelynek tartalmaznia kell a bizonyítványt kiállító intézmény nevét és jogi státuszát, a bizonyítvány sorozatjelét, sorszámát, a bizonyítvány kiállításának idõpontját, a kötelezõ szakmai elméleti és gyakorlati tantárgyak megnevezését, illetõleg a szakmai elméleti és gyakorlati vizsga osztályzatait, valamint a szakképzés folyamatára vonatkozó információkat. A bizonyítvány kiegészítõlap általános felépítését a 4. számú melléklet tartalmazza. Bizonyítvány kiegészítõlapként csak az oktatási miniszter által jóváhagyott nyomtatvány használható.

Source: https://magyarkozlony.hu/hivatalos-lapok/5e086d314fa921747c8ed029c1737dfcaae5e6d6/dokumentumok/e958ab6475f844bf9b0375a32a76fee828c83342/letoltes